Ο **Ζαν Ζουβενέ,** πλήρες όνομα Ζαν-Μπατίστ Ζουβενέ (γαλλικά: Jean-Baptiste Jouvenet), 1644 - 1717 ήταν Γάλλος ζωγράφος, σημαντικός εκπρόσωπος του γαλλικού κλασικισμού, με πίνακες και τοιχογραφίες μυθολογικών και θρησκευτικών θεμάτων.

Βιογραφικά στοιχεία
-------------------

Ο Ζαν Ζουβενέ γεννήθηκε την 1η Μαΐου 1644 σε καλλιτεχνική οικογένεια στη Ρουέν. Η πρώτη του εκπαίδευση στην τέχνη ήταν από τον πατέρα του, Λωράν Ζουβενέ. Μια γενιά νωρίτερα, ο παππούς του, Νοέλ Ζουβενέ, θεωρείται ότι ήταν δάσκαλος του Νικολά Πουσέν. 

*Το Θαυματουργό ψάρεμα*, 1706, Λούβρο
Ο Ζουβενέ έδειξε από νωρίς μια αξιοσημείωτη ικανότητα στη ζωγραφική και, όταν έφτασε στο Παρίσι, τράβηξε την προσοχή του Σαρλ Λε Μπρεν, ο οποίος τον πήρε μαθητευόμενο στο εργαστήριό του. Υπό τη διεύθυνση του Λε Μπρεν εργάστηκε στο κάστρο του Σαιν-Ζερμαίν-αν-Λαι και στις Βερσαλλίες (1671–74), και υπό την αιγίδα του, το 1675, έγινε μέλος της Βασιλικής Ακαδημίας Ζωγραφικής και Γλυπτικής, της οποίας εξελέγη καθηγητής το 1681, και ένας από τους τέσσερις ισόβιους πρυτάνεις το 1707. Εργάστηκε επίσης υπό τον Σαρλ ντε Λα Φος στο μέγαρο των Απομάχων και στο Μεγάλο Τριανόν.

Αλλά το 1713, το δεξί του χέρι παρέλυσε μετά από εγκεφαλικό. Απελπισμένος, καθώς όπως ανέφερε «στερούμαι της εργασίας σε μια εποχή που μόλις άρχισα να γνωρίζω τις δυσκολίες της τέχνης μου», κατάφερε να χρησιμοποιήσει το αριστερό του χέρι για να ζωγραφίσει, με αυτό το χέρι, πολλούς πίνακες και τοιχογραφίες.

Ο Ζαν Ζουβενέ πέθανε στις 5 Απριλίου 1717.

Έργο
----

*Η Λητώ και οι χωρικοί της Λυκίας*, 1700, Μουσείο Τέχνης και Ιστορίας του Μεντόν
Ο Ζαν Ζουβενέ ζωγράφισε κυρίως πίνακες και τοιχογραφίες με θρησκευτικά και μυθολογικά θέματα. Τα πρώτα του έργα είναι στο ύφος του δασκάλου του Σαρλ Λε Μπρεν και του Εστάς Λε Συέρ, αλλά κατά τη διάρκεια της *Διαμάχης περί των χρωμάτων*, τάχθηκε στο πλευρό των οπαδών των χρωμάτων, διατηρώντας μια ορισμένη σταθερότητα γραμμής στα έργα του. 

Απομακρυνόμενος από τον κλασικισμό αργότερα στην καριέρα του, ενσωμάτωσε μια ρεαλιστική αντιμετώπιση των λεπτομερειών στην τεχνοτροπία του, για παράδειγμα μέχρι το σημείο να παρατηρεί τους ψαράδες να εργάζονται στη Διέππη για το *Θαυματουργό Ψάρεμα* του το 1706. 

Τα περισσότερα έργα του, που εκτέλεσε κυρίως στο Παρίσι, μεταξύ των οποίων το περίφημο *Θαυματουργό ψάρεμα* και η *Ανάσταση του Λαζάρου*, βρίσκονται τώρα στο Λούβρο και στο Μουσείο Καλών Τεχνών της Ρουέν. Δείχνουν τη γονιμότητά του στην έμπνευση και την εκτέλεση, καθώς και ότι κατείχε σε υψηλό βαθμό την τεχνοτροπία και το στυλ που διέκρινε τη σχολή του Λε Μπρεν.

Επιλογή έργων
-------------

* Η Εκπαίδευση της Παναγίας (1700)*Η Εκπαίδευση της Παναγίας* (1700)
* Η Προσκύνηση των Μάγων*Η Προσκύνηση των Μάγων*
* Η Ανάσταση του Λαζάρου (1706)*Η Ανάσταση του Λαζάρου* (1706)
* Ο Μυστικός Δείπνος*Ο Μυστικός Δείπνος*
* Η Επίσκεψη της Παναγίας (1716)*Η Επίσκεψη της Παναγίας* (1716)
* Η Κάθοδος από τον Σταυρό (1697)*Η Κάθοδος από τον Σταυρό* (1697)
* Η ταφή του Χριστού (1709)*Η ταφή του Χριστού* (1709)
* Ο Θρίαμβος της Δικαιοσύνης (1713)*Ο Θρίαμβος της Δικαιοσύνης* (1713)

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14957723k. Ανακτήθηκε στις 10  Οκτωβρίου 2015.
2. 1 2  «Jean Baptiste Jouvenet». (Ολλανδικά) *RKDartists*. 42997.
3. 1 2  «Jean Baptiste Jouvenet». (Αγγλικά) *Benezit Dictionary of Artists*. Oxford University Press. 2006. B00096114. ISBN-13 978-0-19-977378-7.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14957723k. Ανακτήθηκε στις 10  Οκτωβρίου 2015.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/86f7ab34-4696-4935-9c8e-ce987483b56e. Ανακτήθηκε στις 25  Φεβρουαρίου 2016.
6. ↑  *The Fine Art Archive*. cs.isabart.org/person/59582. Ανακτήθηκε στις 1  Απριλίου 2021.
7. ↑  Jules Guiffrey: «Liste des pensionnaires de l'Academie de France a Rome» 1908. σελ. 11.
8. ↑ . «1911 Encyclopædia Britannica/Jouvenet, Jean».
9. ↑ . «newadvent.org/Jean Jouvenet».
10. ↑ . «asso.jouvenet.rouen.free.fr/jouvenet».
11. ↑ . «ljallamion.fr/Jean Jouvenet».
12. ↑ . «tombes-sepultures.com/Jean Jouvenet».

Εξωτερικοί σύνδεσμοι
--------------------

* Πολυμέσα σχετικά με το θέμα  Jean-Baptiste Jouvenet στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64276087
* **Europeana**: agent/base/150467
* LCCN: nr89009402
* ISNI: 0000 0000 8144 0200
* GND: 102524475
* SUDOC: 074320459
* BNF: cb14957723k (data)
* ULAN: 500010622
* NKC: mzk2010594073
* ICCU: TO0V493614
* BNE: XX1725879
* KulturNav: id
* RKD: 42997

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |